ai4bharat/Pralekha huggingface dataset:
आवास एवं शहरी कार्य मंत्रालय
केंद्रीय मंत्री हरदीप एस पुरी ने राजघाट पर राष्ट्रपिता महात्मा गांधी को श्रद्धांजलि अर्पित की
आवासन और शहरी कार्य और पेट्रोलियम एवं प्राकृतिक गैस मंत्री श्री हरदीप सिंह पुरी ने राष्ट्रपिता महात्मा गांधी को उनकी 154वीं जयंती पर श्रद्धांजलि अर्पित की। वह आज राजघाट पर राष्ट्रपिता को श्रद्धांजलि देने के लिए राष्ट्रपति श्रीमती द्रौपदी मुर्मु, उपराष्ट्रपति श्री जगदीप धनखड़, प्रधानमंत्री श्री नरेन्द्र मोदी और अन्य गणमान्य व्यक्तियों के साथ शामिल हुए।
गांधी जयंती के विशेष अवसर का जश्न मनाने के लिए, श्री पुरी और उनकी पत्नी श्रीमती लक्ष्मी एम पुरी ने खादी इंडिया से खादी कपड़े खरीदे। सोशल मीडिया प्लेटफॉर्म 'एक्स' पर एक पोस्ट में, मंत्री ने कहा, "खादी, जो भारत के स्वतंत्रता संग्राम की आत्मा के रूप में शुरू हुई, आज भारत की #अमृतकाल की यात्रा तक यह नागरिकों की पसंद बनी हुई है।"
श्री हरदीप पुरी ने पूर्व प्रधानमंत्री और भारत रत्न श्री लाल बहादुर शास्त्री को भी उनकी जयंती पर श्रद्धांजलि अर्पित की। एक सोशल मीडिया पोस्ट में उन्होंने कहा, “मैं स्वतंत्रता सेनानी और भारत के पूर्व प्रधानमंत्री, भारत रत्न श्री लाल बहादुर शास्त्री जी को उनकी जयंती पर श्रद्धांजलि अर्पित करता हूं। एक अनुकरणीय दिग्गज, उनका सरल और संयमित जीवन पीढ़ियों को प्रेरित करता रहेगा।''
विज्ञान एवं प्रौद्योगिकी मंत्रालय
सिंगल पार्टिकल इंजन की पर्यावरण में उत्पन्न ध्वनियों पर प्रतिक्रिया की जानकारी बायोमेडिकल इंजीनियरिंग में मददगार सूक्ष्म-यंत्रों के निर्माण में सहायता कर सकती है
एकल कोलाइडल कण वाले सूक्ष्म इंजनों का प्रदर्शन पर्यावरण में उत्पन्न ध्वनियों में उतार-चढ़ाव के साथ बदलता है, शोधकर्ताओं के एक अध्ययन में ये बात कही गयी है जिन्होंने आसपास के माध्यम में ध्वनि के उतार-चढ़ाव पर ऐसे सूक्ष्म इंजनों की प्रतिक्रिया का मूल्यांकन किया है। ये जानकारी सूक्ष्म-यंत्रों के भविष्य में होने वाले निर्माण में अति आवश्यक होगी जो कि जटिल जैविक वातावरण में कार्य करेंगे और बायोमेडिकल इंजीनियरिंग में महत्वपूर्ण होते जा रहे हैं।
सूक्ष्म यांत्रिक मशीनें वर्तमान समय के विज्ञान और प्रौद्योगिकी में सबसे अग्रिम पंक्ति में हैं, जिसका इस्तेमाल एयरोस्पेस से लेकर बायोमेडिकल इंजीनियरिंग तक में हैं। हाल ही में वैज्ञानिकों ने एकल कोलाइडल कणों से प्रायोगिक रूप में ऐसी मशीनों का निर्माण किया है। इन प्रणालियों में, यांत्रिक कार्य और बिजली उत्पादन इसके वातावरण में उतार-चढ़ाव से सबसे ज्यादा प्रभावित होता है। इसलिए, पर्यावरण में उत्पन्न ध्वनियों की इस ऊर्जा रूपांतरण में भूमिका के आंकड़ों को समझना ऐसी सूक्ष्म मशीनों जैसे प्राकृतिक रूप से मौजूद मॉलिक्यूलर मोटर जो एक जीवित कोशिका के अंदर परिवहन करती है, के संचालन को समझने के लिए महत्वपूर्ण है। .
विज्ञान एवं प्रौद्योगिकी विभाग, भारत सरकार के एक स्वायत्त संस्थान, जवाहरलाल नेहरू उन्नत वैज्ञानिक अनुसंधान केंद्र  और भारतीय विज्ञान संस्थान  बैंगलोर के शोधकर्ताओं की टीम ने एक एकल कोलाइडल कण को लेजर ट्रैप से सीमा बद्ध कर एक माइक्रोमीटर के आकार के स्टर्लिंग इंजन  का निर्माण किया।
इसकी कार्य पद्धति की जांच द्रवकुंड  की मौजूदगी में उष्मीय ध्वनियों  और गैर- उष्मीय ध्वनियों  के साथ करने पर उन्होने पाया कि इंजन गैर उष्मीय ध्वनियों पर प्रतिक्रिया कर रहे हैं। यह अध्ययन हाल ही में 'नेचर कम्युनिकेशंस' जर्नल में प्रकाशित हुआ है।
जेएनसीएएसआर टीम ने यह द्रवकुंड अभियांत्रिकी की नई तकनीक की मदद से किया जिसमें लेजर ट्रैप का इस्तेमाल कोलाइडल कणों को कृत्रिम ध्वनि प्रदान करने के लिए हुआ, इससे विविध प्रकार की कृत्रिम ध्वनि मिली जिसे पहले पाना संभव नहीं था। टीम ने यह भी दिखाया कि इंजन की दक्षता को प्रभावित किये बिना विभिन्न चक्र-गतियों  पर अधिकतम बिजली उत्पादन का तरीका प्राप्त किया जा सकता है।
कार्य, शक्ति और दक्षता, यानी इंजन का प्रदर्शन, लेजर के फैलाव की दर और कण के कंपन की विश्राम में आने की दर पर निर्भर करता है। पर्यावरण में उत्पन्न ध्वनियों/उतार-चढ़ाव के आंकड़ों को बदलकर, विश्राम में आने की दर को बदला जा सकता है, और इसलिए इंजन के प्रदर्शन को संशोधित किया जा सकता है।
मॉलिक्यूलर मोटर जो जीवित कोशिका के अंदर परिवहन करते हैं, गैर उष्मीय ध्वनियों  की उपस्थिति में साम्यावस्था से काफी दूर  परिचालन करते हैं। इसलिये गैर साम्यावस्था ऊर्जा रूपांतरण में गैर- ऊष्मीय ध्वनियों की भूमिका को समझना किसी कृत्रिम सूक्ष्म यंत्र जो कि जटिल जैविक वातावरण में कार्य करता हो के निर्माण में अंतर्दृष्टि प्रदान करेगा ।
प्रकाशन लिंक
डीओआई: https://doi.org/10.1038/s41467-021-25230-1
लेखक: निलोयेंदु रॉय, नैथन लिरॉक्स, ए के सूद, राजेश गणपति
और जानकारी के लिये श्री निलोयेंदु रॉय  और प्रोफेसर राजेश गणपति  से संपर्क किया जा सकता है।
वित्त मंत्रालय
बिहार और उत्तर प्रदेश में आयकर विभाग की तलाशी और जब्ती की कार्रवाई
आयकर विभाग ने खनन और होटल उद्योग से जुड़े एक व्यवसायी के ख़िलाफ़ कानूनी कार्रवाई करने योग्य मिली खुफिया जानकारी के आधार पर पटना, सासाराम और वाराणसी में 06 अक्टूबर 2020 को तलाशी और जब्ती की कार्रवाई की। आयकर विभाग ने एक बड़े सहकारी बैंक के अध्यक्ष के मामले में भी जांच की।
तलाशी के दौरान इस व्यक्ति से सम्बंधित एक कार में 75 लाख रुपये नकद मिले। इसके बाद हुई जांच में यह सामने निकल कर आया कि यह राशि बेहिसाब थी और इसके तार सहकारी बैंक के अध्यक्ष से भी जुड़े हुए थे। छापे के दौरान बेहिसाब नकदी और पर्याप्त नकदी लेन-देन के विवरण वाले दस्तावेज पाए गए और उन्हें जब्त कर लिया गया। ये लेन-देन आयकर रिटर्न में दी गई जानकारी के अनुरूप परिलक्षित नहीं थे।
आयकर विभाग इस व्यक्ति के घरों, एक होटल और विभिन्न वाहनों में निवेश के स्रोतों की भी जांच कर रहा है। खोज के दौरान मिले दस्तावेजों से यह भी पता चला है कि समूह द्वारा पत्थरों का बेहिसाब और अवैध खनन किया गया था। इसके अलावा, यह भी पाया गया है कि बहीखातों में करोड़ों के क्रेडिट दर्ज हैं, जिनकी वास्तविकता की जांच की जा रही है।
1.25 करोड़ रुपये तक की अस्पष्टीकृत नकदी जब्त की गई है, जबकि 6 करोड़ रुपये की एफडीआर को निषेधात्मक आदेशों के तहत रखा गया है।
आगे की जांच चल रही है।
संचार एवं सूचना प्रौद्योगिकी मंत्रालय
भारतीय दूरसंचार नियामक प्राधिकरण ने 'एफएम रेडियो प्रसारण से संबंधित मुद्दे' विषय पर परामर्श पत्र जारी किया
भारतीय दूरसंचार नियामक प्राधिकरण  ने आज "एफएम रेडियो प्रसारण से संबंधित मुद्दे" विषय पर एक परामर्श पत्र  जारी किया है।
सूचना और प्रसारण मंत्रालय  ने अपने संदर्भ पत्र दिनांक 11.05.2022 के अंतर्गत निम्नलिखित मुद्दों पर ट्राई अधिनियम, 1997 की धारा 11 के तहत प्राधिकरण की सिफारिशें मांगी हैं:
- एफएम चरण-III नीति दिशानिर्देश दिनांक 25.07.2011 में निर्धारित वार्षिक शुल्क व्यवस्था में गैर-वापसी योग्य एक बार के प्रवेश शुल्क  के सह-अनुबंध को हटाना।
- 15 साल की मौजूदा एफएम लाइसेंस अवधि को 3 साल तक बढ़ाना।
एफएम रेडियो प्रसारण से संबंधित विभिन्न मुद्दों पर चर्चा करने के लिए, प्राधिकरण ने 5 अगस्त 2022 को एआरओआई के प्रतिनिधियों के साथ बैठक की। एआरओआई के प्रतिनिधियों ने अन्य बातों के साथ-साथ प्राधिकरण के विचारार्थ निम्नलिखित मुद्दों को सामने रखा:
- निजी एफएम रेडियो चैनलों को समाचार बुलेटिन स्वतंत्र रूप से प्रसारित करने की अनुमति
- मोबाइल हैंडसेट में एफएम रेडियो रिसीवर की उपलब्धता
तदनुसार, यह परामर्श पत्र एफएम रेडियो प्रसारण से संबंधित मुद्दों पर हितधारकों की टिप्पणियों/विचारों की जानकारी प्राप्त करने के लिए तैयार किया गया है। हितधारकों से परामर्श पत्र पर लिखित विचार/टिप्पणियां 9 मार्च 2023 तक आमंत्रित की जाती हैं। प्रति-, टिप्पणी, यदि कोई हो, 23 मार्च 2023 तक प्रस्तुत की जा सकती हैं। टिप्पणियों और प्रति-टिप्पणियों को ईमेल आईडी advbcs-2@trai.gov.in and jtadvbcs-1@trai.gov.in पर इलेक्ट्रॉनिक रूप में भेजा जा सकता है।
किसी भी स्पष्टीकरण/सूचना के लिए, श्री अनिल कुमार भारद्वाज, सलाहकार  से दूरभाष सं +91-11-23237922 पर संपर्क किया जा सकता है।
परामर्श पत्र का पूरा पाठ ट्राई की वेबसाइट www.trai.gov.in पर उपलब्ध है।
संचार एवं सूचना प्रौद्योगिकी मंत्रालय
केंद्रीय सूचना प्रौद्योगिकी और संचार मंत्री श्री रविशंकर प्रसाद ने “छठ पूजा पर मेरा टिकट” जारी किया
वर्चुअल माध्यम से आयोजन के दौरान "छठ-सादगी और स्वच्छता का प्रतीक" शीर्षक से विशेष कवर भी जारी किया
श्री प्रसाद ने डाक विभाग से डाक टिकटों के माध्यम से विभिन्न लोकप्रिय त्योहारों के इतिहास को दर्शाने की संभावना का पता लगाने का आह्वान किया
केंद्रीय संचार, इलेक्ट्रॉनिक्स और सूचना प्रौद्योगिकी और विधि एवं न्याय मंत्री श्री रविशंकर प्रसाद ने आज "छठ पूजा पर मेरा टिकट" जारी किया। मेरा टिकट डाक विभाग द्वारा शुरू की गई एक नवीन अवधारणा पहल है। कोई भी सामान्य व्यक्ति या कॉर्पोरेट संगठन अब ऑर्डर बुक कर सकता है और एक व्यक्तिगत तस्वीर या एक डाक टिकट की एक छवि प्राप्त कर सकता हैI मेरा टिकट भारतीय डाक विभाग द्वारा पेश किए जा रहे अनूठे उत्पादों में से एक है, जिसने विशेष उपहार की श्रेणी में अपनी लोकप्रियता हासिल की है।
छठ पूजा पर मेरा डाक टिकट देश भर के सभी डाक टिकट संग्रहालय और प्रमुख डाकघरों में उपलब्ध है। ‘छठ- सादगी और स्वच्छता का प्रतीक विषय पर एक विशेष कवर भी जारी किया गया।
केंद्रीय मंत्री श्री रविशंकर प्रसाद ने मेरा टिकट जारी करते हुए कहा कि छठ पूजा एकमात्र ऐसा त्योहार है जिसमें हम न केवल उगते सूरज की पूजा करते हैं बल्कि सूर्यास्त यानि उषा और प्रत्यूषा की भी पूजा करते हैं। सूर्य और छठी मईया की पूजा परंपराओं के लिए अद्वितीय है और सादगी, पवित्रता और अनुशासन के मूल्यों का प्रचार करती है।
श्री प्रसाद ने डाक विभाग द्वारा कोविड महामारी के दौरान विशेष रूप से लाभार्थियों के घर पर पैसा पहुंचाने के लिए डिजिटल तकनीक का उपयोग करते हुए डाक विभाग द्वारा किए गए अच्छे काम के लिए बधाई दी।
उन्होंने विभाग से डाक टिकटों के माध्यम से विभिन्न लोकप्रिय त्योहारों के इतिहास को प्रदर्शित करने की संभावना का पता लगाने का आह्वान किया। डाक विभाग के सचिव पीके बिसोई ने माननीय मंत्री और अन्य विशिष्ट अतिथियों का स्वागत किया। बांकीपुर के विधायक श्री नितिन नबीन और श्री संजीव कुमार चौरसिया, विधायक दीघा ने श्री अनिल कुमार, मुख्य डाकपाल, बिहार सर्किल और बिहार पोस्टल सर्कल के अन्य अधिकारियों की उपस्थिति में वीडियो कॉन्फ्रेंसिंग के माध्यम से समारोह में भाग लिया। महानिदेशक श्री विनीत पांडे ने धन्यवाद ज्ञापन दिया।
पर्यटन मंत्रालय
इम्फाल में अंतरराष्ट्रीय पर्यटन मार्ट का दूसरा दिन टिकाऊ पर्यटन, विक्रेताओं और खरीदारों के बीच संपर्क तथा एक भारत श्रेष्ट भारत की पहल पर केन्द्रित रहा
मणिपुर की राजधानी इम्फाल में 23 से 25 नवंबर तक आयोजित आठवे अंतरराष्ट्रीय पर्यटन मार्ट-2019 में 19 देशों के 34 विदेशी प्रतिनिधि देश के घरेलू पर्यटन उद्योग के 49 प्रतिनिधियों के साथ शिरकत कर रहे हैं।
मार्ट के दूसरे दिन का आरंभ आज पूर्वोत्तर के सभी आठ राज्यों, अरुणाचल प्रदेश, असम, मणिपुर,मेघालय,मिजोरम,नागालैंड,त्रिपुरा तथा सिक्किम के पर्यटन विभागों की ओर से दी गई प्रस्तुतियों के साथ शुरु हुआ जिसमें इन राज्यों ने अपने पर्यटन स्थलों की जानकारी दी।
प्रस्तुति के बाद भारत सरकार के पर्यटन मंत्रालय की अवर महानिदेशक श्रीमती रूपिंदर बरार की ओर से एक पैनल चर्चा आयोजित की गई। चर्चा में घरेलू टुअर आपरेटरों के संघ की ओर से श्री चेतन गुप्ता,पूर्वात्तर क्षेत्र के जाने माने टूअर आपरेटर श्री अजित पुरकायस्थ तथा एडवेंचर टुअर आपेरटर एसोसिएशन ऑफ इंडिया के कैप्टन स्वदेश कुमार ने हिस्सा लिया और टिकाऊ पर्यटन: आर्थिक विकास और रोजगार का इंजन विषय पर चर्चा की।
पर्यटन मार्ट में पूर्वोत्तर राज्यों के पर्यटन विभागों द्वारा लगायी गई एक प्रदर्शनी प्रमुख आकर्षण रही। इस प्रदर्शनी में पूर्वोत्तर क्षेत्र के खूबसूरत हस्तशिल्प ,हथकरघा और पर्यटन से जुड़े उत्पादों प्रदर्शित किए गए थे। इन उत्पादों ने मार्ट में हिस्सा लेने आए देशी और विेदशी सभी प्रतिनिधियों को मंत्रमुग्ध किया।
मध्य प्रदेश को मणिपुर का जोड़ा राज्य बनाए जाने के कारण उसे "एक भारत श्रेष्ठ भारत" पहल के तहत अंतरराष्ट्रीय पर्यटन मार्ट 2019 में भाग लेने के लिए आमंत्रित किया गया है। ऐसे में मध्यप्रदेश के 150 स्थानीय विश्वविद्यालय और कॉलेज के छात्रों के एक समूह ने अपने राज्य के पर्यटक आकर्षणों, मेलों और त्यौहारों, हस्तशिल्प, संस्कृति, ऐतिहासिक स्मारक, खान-पान, वन्य जीवन और साहसिक पर्यटन आदि से जुड़ी गतिविधियों पर दिलचस्प प्रस्तुति दी। इस दौरान गोंड जनजाति के एक कलाकार ने पारंपरिक गोंड चित्रकारी का हुनर दिखाया।
पर्यटन मार्ट के दूसरे दिन अंतरराष्ट्रीय तथा घरेलू खरीदारों के साथ पूर्वोत्तर के विक्रेताओं की व्यावसायिक बैठकें भी हुईं।
इसके बाद मार्ट में हिस्सा लेने आए सभी प्रतिनिधियों ने शाम को भाग्यचंद्र ओपन थियेटर में आयोजित संगई महोत्सव के उद्घाटन कार्यक्रम में हिस्सा लिया। कार्यक्रम का उद्घाटन मणिपुर के मुख्यमंत्री श्री एन बिरेन सिंह ने आसियान देशों के आठ राजदूतों की मौजूदगी में किया। इस दौरान मणिपुर की संस्कृति से जुड़े रंगारंग कार्यक्रम पेश किए गए। कार्यक्रम का समापन राज्यपाल की ओर से आयोजित रात्रि भोज के साथ हुआ।
कोयला मंत्रालय
खान मंत्रालय के अंतर्गत नालको ने आजादी का अमृत महोत्सव समारोह के तहत पौधे दान किए
खान मंत्रालय के तहत नवरत्न सीपीएसई नेशनल एल्युमीनियम कंपनी लिमिटेड  ने ओडिशा के कोरापुट जिले के दमनजोडी में अपनी खदानों और रिफाइनरी परिसर के क्षेत्र में रहने वाले लोगों को बड़ी संख्या में पौधे दान किए हैं। आजादी के 75 साल पूरे होने के उपलक्ष्य में आजादी का अमृत महोत्सव के तहत कंपनी, एल्युमीनियम प्रमुख राज्य के कोरापुट और अंगुल में अपनी उत्पादन इकाइयों में बड़े पैमाने पर वृक्षारोपण अभियान चला रही है।
एक जिम्मेदार कॉरपोरेट संगठन के रूप में, आजादी का अमृत महोत्सव के हिस्से के रूप में, नालको और नालको फाउंडेशन ने ओडिशा के दमनजोडी में कुटुडी, मुंडागदती, उपरगदती और तलागदती गांवों में लोगों को पौधे दान किए। समारोह के दौरान, नालको के कर्मचारी भी पर्यावरण संरक्षण के महत्व के बारे में ग्रामीणों के बीच जागरूकता फैला रहे हैं। निकट भविष्य में कोरापुट जिले के अंतर्गत दमनजोड़ी और पोट्टांगी तथा उसके आसपास के अधिक से अधिक गांवों को शामिल किया जाएगा।
कंपनी अपने सभी प्रयासों और गतिविधियों में प्रकृति के संरक्षण पर ध्यान केंद्रित करती है। नालको अब तक एक करोड़ से अधिक पौधे लगा चुकी है। कंपनी एल्युमिना और एल्युमिनियम की भारत की प्रमुख उत्पादक और निर्यातक है। बदलती स्थितियों के साथ तालमेल बिठाने के लिए, नालको ने खनन, धातु और बिजली क्षेत्र में भी अपने आपरेशन का विस्तार किया है।
सड़क परिवहन एवं राजमार्ग मंत्रालय
सशस्त्र/अर्धसैनिक बलों के बख्तरबंद और विशेषज्ञ वाहनों को अप्रैल 2020 में लागू होने वाले बीएस-VI उत्सर्जन मानकों से छूट
सड़क परिवहन और राजमार्ग मंत्रालय ने एक अगस्त, 2019 को अधिसूचना संख्या जीएसआर 547  जारी की है, जिसके अनुसार भारतीय सशस्त्र बलों और अर्धसैनिक बलों के बख्तरबंद तथा अन्य विशेषज्ञ वाहनों को पहली अप्रैल, 2020 से प्रभावी नए कठोर वाहन उत्सर्जन मानकों  से छूट दी गई है। मंत्रालय ने ऐसे वाहनों को बीएस-V मानक के अनुपालन से भी छूट दी है।
यह छूट इसलिए दी गई है ताकि ये वाहन दूरवर्ती और कठिन क्षेत्रों में चुनौती पूर्ण स्थिति और पर्यावरण परिस्थिति में चलते हैं। सुरक्षा चुनौतियों और विशेषज्ञता सम्पन्न संचालनों की आवश्यकताओं के कारण उपरोक्त मानकों के परिपालन के अनुरूप उचित इंजन विकसित करने में काफी समय लगेगा। इन परिस्थितियों में आदर्श परिवहन और ईंधन की भंडारण क्षमता को बनाए रखना कठिन है।
इससे पहले, सरकार ने 19-5-2017 को जारी जीएसआर 485 के माध्यम से देश के रक्षा संबंधी कार्य में लगे मोटर वाहनों को बीएस-V मानकों से छूट दी थी और 13-9-2018 को जारी जीएसआर 871 के माध्यम से कानून और व्यवस्था बनाए रखने तथा आंतरिक सुरक्षा के कार्य में लगे विशेष उद्देश्य वाले वाहनों  को 31 दिसम्बर, 2019 तक बीएस-V मानकों से छूट दी थी।
युवा कार्यक्रम एवं खेल मंत्रालय
बैडमिंटन खिलाड़ी लक्ष्य सेन अपने कोच के कोविड पॉजिटिव पाए जाने से जर्मनी में सारलोरलक्स ओपेन से हटे
भारतीय पुरुष बैडमिंटन खिलाड़ी लक्ष्य सेन अपने कोच डीके सेन के कोविड-19 पॉजिटिव पाए जाने के बाद जर्मनी में सारलोरलक्स ओपन से हट गए हैं। वह इसी हफ्ते सारलोरलक्स ओपन खेलने वाले थे। सेन, उनके कोच और फिजियो 25 अक्टूबर को इस टूर्नामेंट के लिए सार्कब्रोकन पहुंचे थे जहां वह पिछले टूर्नामेंट के विजेता हैं। उन्हें कोविड परीक्षण के लिए फ्रैंकफर्ट जाने की सलाह दी गई थी। उन्हें जांच रिपोर्ट 27 अक्टूबर को प्राप्त हुई जिसमें सेन और उनके फिजियो को निगेटिव बताया गया था लेकिन उनके कोच को कोविड पॉजिटिव  बताया गया है।
इसलिए टूर्नामेंट के कामकाज में बाधा न डालने और अन्य खिलाड़ियों को खतरे में न डालने के लिए सेन ने इस आयोजन में भाग न लेने का निर्णय लिया है और इसकी सूचना आयोजकों को दे दी गई है।
सेन और उनके कोच ने एक अन्य कोविड परीक्षण के लिए अनुरोध किया है ताकि वे भारत लौटने के लिए अपनी तिथि निर्धारित कर सकें।
इस टूर्नामेंट में सेन की भागीदारी, डेनमार्क ओपन और पीटर गाडे अकादमी में 15 दिनों के प्रशिक्षण का वित्त पोषण टॉप्स द्वारा किया गया है।
रक्षा मंत्रालय
रक्षा सचिव ने राजपूताना राइफल्स रेजिमेंट केन्द्र में वेतन लेखा कार्यालय  की आधारशिला रखी
 में वेतन लेखा कार्यालय  - पीएओ  के भवन निर्माण की आधारशिला रखी। इस अवसर पर रक्षा सचिव ने रक्षा लेखा महानियंत्रक  और रक्षा लेखा विभाग  को बधाई दी और उनसे कहा कि वे राष्ट्र की सेवा में अथक परिश्रम करना जारी रखें। उन्होंने आरआरआरसी के कर्मचारियों को भी बधाई दी, जो इस भवन के निर्माण से लाभान्वित होंगे।
डॉ. अजय कुमार ने विभाग के लिए 2024 की परिकल्पना कर प्रगतिशील मार्ग पर आगे बढ़ने के लिए सीजीडीए के प्रयासों और उपायों की सराहना की। उन्होंने कहा कि इस भवन का निर्माण हमें नए युग में ले जाएगा और यह डीएडी को और अधिक कुशल बनाएगा, जिससे अपनी भूमिका और अधिक कुशलता से निभाने में इसे मदद मिलेगी। उन्होंने विभाग द्वारा की गई डिजिटल पहलों और काम के विभिन्न क्षेत्रों में अपनी गतिविधियों को स्वचालित करने की भी सराहना की।
सीजीडीए श्री संजीव मित्तल ने अपने संबोधन में कहा कि पीएओ ने कार्य के सभी क्षेत्रों में उच्च मानदंड स्थापित किए हैं और इसका उद्देश्य अन्य सेवाओं के साथ लेखा परीक्षा एवं लेखांकन में सर्वोत्तम सेवाएं प्रदान करके इस संगठन को अधिक ऊंचाइयों तक ले जाना है। सीजीडीए ने ई-भुगतान को प्रोत्साहित करने के लिए डीएडी की पहलों की चर्चा की। इनमें स्टेट बैंक ऑफ इंडिया-नकदी प्रबंधन उत्पाद  के माध्यम से खाता अधिकारी गैरिसन इंजीनियर्स  में ऑनलाइन भुगतान, पूर्व-सैनिकों की अंशदायी स्वास्थ्य योजना  भुगतान के लिए एसबीआई-सीएमपी और डिजिटल इंडिया थीम के अनुरूप रक्षा क्षेत्र के असैन्य कर्मचारियों को वेतन और भत्ते के लिए प्रत्यक्ष बैंक हस्तांतरण शामिल हैं।
इस अवसर पर चीफ ऑफ स्टाफ, दिल्ली एरिया मेजर जनरल आलोक काकर और अन्य सैन्य एवं असैन्य अधिकारी भी उपस्थित थे।
अणु ऊर्जा विभाग
सरकार बड़े पैमाने पर कोविड बीप सिस्टम का उत्पादन करने के लिए कदम उठा रही है - डॉ. जितेंद्र सिंह
कोविड बीप भारत का पहला स्वदेशी और किफायती वायरलेस सिस्टम है जो कोविड मरीजों के शारीरिक मापदंडों पर नजर रखता है
केंद्रीय विज्ञान एवं प्रौद्योगिकी राज्य मंत्री , पृथ्वी विज्ञान राज्य मंत्री , प्रधानमंत्री कार्यालय, कार्मिक, लोक शिकायत, पेंशन, परमाणु ऊर्जा तथा अंतरिक्ष राज्य मंत्री डॉ. जितेंद्र सिंह ने आज लोकसभा में एक प्रश्न के उत्तर में कहा कि केंद्र सरकार कोविड बीप के उत्पादन के लिए बड़े पैमाने पर कदम उठा रही है। उन्होंने कहा कि कोविड बीप भारत का पहला स्वदेशी और किफायती वायरलेस सिस्टम है जो कोविड मरीजों के शारीरिक मापदंडों पर नजर रखता है। कोविड बीप को ईएसआईसी मेडिकल कॉलेज, हैदराबाद ने इलेक्ट्रॉनिक्स कॉर्पोरेशन ऑफ इंडिया और परमाणु ऊर्जा विभाग के सहयोग से विकसित किया है।
ईसीआईएल सीएसआर गतिविधियों के हिस्से के रूप में वित्तीय वर्ष 2020-2021 में अब तक हैदराबाद के सरकारी अस्पतालों को 40 कोविड-बीईईपी की आपूर्ति की गई। इसके अलावा, अगस्त 2021 के मध्य तक, ईएसआईसी, हैदराबाद को अतिरिक्त 100 कोविड बीप भेजने की तैयारी है।
इस उत्पाद की विशेषताओं पर 11 जून 2021 को एक वर्चुअल कॉन्फ्रेंस के माध्यम से श्रम एवं रोजगार मंत्रालय के सचिव को विस्तार से जानकारी दी गई। विचार-विमर्श के आधार पर, श्रम एवं रोजगार मंत्रालय को व्यापक उपयोग के लिए एक प्रस्ताव भी भेजा गया था।
<><><><><>
एमजी/एएम/डीवी/सीएस
(Visitor Counter : 325
रसायन एवं उर्वरक मंत्रालय
श्री मनसुख मांडविया ने जम्मू- कश्मीर में उर्वरकों की आपूर्ति और उपलब्धता की समीक्षा की
श्री मांडविया का कृषि पद्धतियों में बदलाव लाते हुए जैविक पद्धतियां अपनाने पर जोर
 और रसायन एवं उर्वरक राज्य मंत्री मनसुख मांडविया ने जम्मू- कश्मीर में उर्वरकों की आपूर्ति और उपलब्धता के बारे में एक समीक्षा बैठक की। श्री मांडविया ने कहा कि उर्वरकों के भंडारण की सुविधा स्थापित करने, बफर स्टॉक बनाने और अधिकतम मांग वाले समय में किसी तरह की कमी न होना सुनिश्चित करने के रास्ते तलाशे जाएंगे।
श्री मांडविया को राज्य में उर्वरकों को लाने ले जाने में आ रही समस्याओं, अतिरिक्त रेक प्वाइंट खोलने की आवश्यकता सहित मौजूदा बुनियादी सुविधाओं में वृद्धि करने की आवश्यकता से भी अवगत कराया गया, जिस पर उन्होंने कहा कि मांग पर विचार किया जाएगा।
श्री मांडविया ने उर्वरकों की आपूर्ति करने वाली कंपनियों से विशेष रूप से घाटी में सर्दियों और मौसम की खराब परिस्थितियों के कारण बंद होने वाले जम्मू-कश्मीर राष्ट्रीय राजमार्ग बंद होने के मद्देनजर उर्वरकों का समय पर भंडारण सुनिश्चित करने को कहा।
श्री मांडविया ने राज्य कृषि उत्पादन विभाग और उर्वरकों की आपूर्ति करने वाली कंपनियों के अधिकारियों को निर्देश दिया कि वे उर्वरकों के कारोबार में पारदर्शिता लाने के लिए दिशा-निर्देंशों और समय-सीमा का पालन करें और किसानों तक उर्वरकों की समय पर आपूर्ति सुनिश्चित करें। उन्होंने कहा कि इस बात पर नजर रखी जाए कि उर्वरकों के भंडारण और बिक्री के बारे में थोक विक्रेता और खुदरा विक्रेता द्वारा दर्ज किए जाने वाले आंकड़ें सही हों।
किसानों को टिकाऊ और जैविक कृषि पद्धतियों के महत्व से अवगत कराने पर जोर देते हुए श्री मांडविया ने कहा कि उर्वरकों का अंधाधुंध और अविवेकपूर्ण उपयोग मानवों साथ ही साथ पशुओं के लिए भी घातक है। उन्होंने कहा कि यह बहुत आवश्यक है कि सरकार किसानों को जैविक कृषि पद्धतियों का रूख करने में सक्रिय सहयोग दें। इससे न सिर्फ गुणकारी उपज होगी बल्कि इससे मृदा की संरचना और गुणवत्ता में भी सुधार होगा तथा उसकी पानी और पोषक तत्वों को रोकने की क्षमता में भी वृद्धि होगी।
इसके लिए श्री मांडविया ने विभाग से राज्य में जैविक/जैव-उर्वरकों के इस्तेमाल को सक्रिय रूप से बढ़ावा देने का अनुरोध किया। उन्होंने विभाग से कृषि क्षेत्र में आवश्यकता पर आधारित प्रौद्योगिकी अपनाने हेतु सतत तरीकों की पहचान करने के लिए कृषि विशेषज्ञों को साथ जोड़ने को कहा।
इस बैठक में राज्य कृषि उत्पादन विभाग और उर्वरकों की आपूर्ति करने वाली कंपनियों के वरिष्ठ अधिकारियों ने भाग लिया।
वित्त मंत्रालय
'नई सरकारी स्टॉक 2023', ‘सरकारी स्टॉक 5.85%, 2030' और सरकारी स्टॉक ‘6.76%, 2061' की बिक्री  के लिए नीलामी
भारत सरकार ने  'उपज आधारित नीलामी के माध्यम से 3,000 करोड़ रुपये  की अधिसूचित राशि के लिए नई सरकारी स्टॉक, 2023’  मूल्य आधारित नीलामी के माध्यम से 14,000 करोड़ रुपये  की अधिसूचित राशि के लिए सरकारी प्रतिभूति, 5.85% , 2030’  मूल्य आधारित नीलामी के माध्यम से 9,000 करोड़ रुपये  की अधिसूचित राशि के लिए सरकारी स्टॉक, ‘6.76% 2061’ की बिक्री  करने की घोषणा की है। भारत सरकार के पास उपर्युक्त प्रतिभूतियों में से प्रत्येक के सापेक्ष 6,000 करोड़ रुपये तक के अतिरिक्त अभिदान को बनाए रखने का विकल्प होगा। ये नीलामियां विविध मूल्य विधि का उपयोग करते हुए संचालित की जाएंगी। ये नीलामियां भारतीय रिजर्व बैंक, मुम्बई कार्यालय, फोर्ट, मुम्बई द्वारा कई मूल्य पद्धतियों का उपयोग करके 14 मई, 2021  को संचालित की जाएंगी।
स्टॉकों की बिक्री की अधिसूचित राशि के 5 प्रतिशत तक की राशि सरकारी प्रतिभूतियों की नीलामी में अप्रतिस्पर्धी बोली सुविधा योजना के अनुसार पात्र व्यक्तियों और संस्थाओं को आवंटित की जाएगी।
नीलामी के लिए प्रतिस्पर्धी और अप्रतिस्पर्धी दोनों बोलियां भारतीय रिजर्व बैंक की कोर बैंकिंग सोल्यूशन  प्रणाली पर इलेक्ट्रॉनिक प्रपत्र में 14 मई, 2021  को प्रस्तुत की जानी चाहिए। अप्रतिस्पर्धी बोलियां पूर्वाह्न 10.30 बजे से पूर्वाह्न 11.00 बजे के बीच और प्रतिस्पर्धी बोलियां पूर्वाह्न 10.30 बजे से पूर्वाह्न 11.30 बजे के बीच प्रस्तुत की जानी चाहिए।
नीलामियों के परिणाम की घोषणा 14 मई, 2021  को की जाएगी और सफल बोलीदाताओें द्वारा भुगतान 17 मई, 2021  को किया जाएगा।
ये स्टॉक भारतीय रिजर्व बैंक द्वारा समय-समय परयथा संशोधित परिपत्र संख्या “आरबीआई/2018-19/25”, दिनांक 24 जुलाई, 2018, के तहत जारी “केन्द्र सरकार की प्रतिभूतियों में कब निर्गमित लेन-देन” संबंधी दिशा-निर्देशों के अनुसार “कब निर्गमित” कारोबार के लिए पात्र होंगे।
राष्ट्रपति सचिवालय
बांग्लादेश के युवा सांसदों और राजनैतिक नेताओं के प्रतिनिधिमंडल ने राष्ट्रपति से भेंट की
बांग्लादेश के युवा सांसदों और राजनैतिक नेताओं के एक प्रतिनिधिमंडल ने आज  राष्ट्रपति भवन में राष्ट्रपति श्री रामनाथ कोविंद से भेंट की।
प्रतिनिधिमंडल का भारत में स्वागत करते हुए राष्ट्रपति ने कहा कि बांग्लादेश की अगली पीढ़ी के राजनीतिज्ञों से मिल कर उन्हें बेहद खुशी हुई है। भारत और बांग्लादेश साझा इतिहास, संस्कृति और पारिवारिक संबंधों से बंधे हुए हैं।
राष्ट्रपति ने कहा की भारत इस बात को मानता है कि एक मजबूत, समृद्ध और प्रगतिशील बांग्लादेश, भारत के बुनियादी राष्ट्र हित में है। दोनों देश एक जैसी चुनौतियों का सामना कर रहे हैं। हमारी साझा महत्वाकांक्षाए हमें संयुक्त रूप से अपने साधनों और क्षमताओं को काम में लाने के सर्वेश्रेष्ठ तरीके निकालने की दिशा में आगे ले जाएंगी। उन्होंने प्रतिनिधिमंडल के सदस्यों से आग्रह किया कि वे नए तरीकों के बारे में सोचने के लिए महत्वाकांक्षी बनें जिससे हमारी साझेदारी विकास के कार्य को आगे ले जा सके और साझा समृद्धि कायम हो सके।
नागरिक उड्डयन मंत्रालय
सर्वे ऑफ इंडिया को मानव रहित विमान प्रणाली  नियम, 2021 से सशर्त छूट मिली
“स्वामित्व” योजना के तहत गांवों की आबादी वाले इलाकों के मानचित्रण के लिए सर्वे ऑफ इंडिया ड्रोन का उपयोग करने के लिए सक्षम बन गया
ड्रोन सर्वेक्षण के तहत तैयार होने वाले डिजिटल स्थानिक डेटा/मानचित्र ग्राम पंचायत विकास योजनाओं को बनाने में सहायक
नागरिक उड्डयन मंत्रालय  और नागरिक उड्डयन महानिदेशालय  ने सर्वे ऑफ इंडिया  को मानव रहित विमान प्रणाली  नियम, 2021 से सशर्त छूट दे दी है। केंद्र सरकार की योजना- सर्वे ऑफ विलेजेज एंड मैपिंग विद इंप्रोवाइज्ड टेक्नोलॉजी इन विलेज एरिया  के तहत गांवों की आबादी क्षेत्रों के व्यापक मानचित्रण के लिए ड्रोन तैनात करने की अनुमति दी गई है। यह छूट अनुमति मिलने की तारीख से अगले एक वर्ष की अवधि के लिए या अगले आदेश तक, जो भी पहले हो, के लिए मान्य है और यह एसओपी  के नियमों और शर्तों के अधीन होगी।
स्वामित्व योजना का उद्देश्य ग्रामीण भारत के लिए एक एकीकृत संपत्ति सत्यापन की व्यवस्था बनाना है। पंचायती राज मंत्रालय, राज्य पंचायती राज विभाग और राज्य राजस्व विभाग की आपसी साझेदारी के साथ ड्रोन सर्वेक्षण टेक्नोलॉजी का उपयोग करते हुए आबादी वाले क्षेत्रों का सीमांकन  किया जाएगा। यह अनुमति सर्वे ऑफ इंडिया को ड्रोन का उपयोग करके बड़े पैमाने पर मैपिंग  करने की छूट देगा। संपत्ति के स्वामित्व का अधिकार देने के लिए हवाई सर्वेक्षण से उच्च गुणवत्ता  और सटीक माप वाले मानचित्र मिलेंगे। इन्हीं मानचित्रों या आंकड़ों के आधार पर, ग्रामीण परिवार के स्वामियों को संपत्ति कार्ड जारी किए जाएंगे।
ड्रोन सर्वेक्षण के तहत तैयार डिजिटल स्थानिक डेटा/मानचित्रों का लाभ ग्राम पंचायत विकास योजना  बनाने में मदद करने के लिए स्थानिक विश्लेषणात्मक उपकरणों को तैयार करने में लिया जाएगा। ड्रोन के माध्यम से खींचे गए चित्रों को सर्वे ऑफ इंडिया अपनी भौगोलिक सूचना प्रणाली प्रयोगशाला  में संसाधित करेगा।
पब्लिक नोटिस के लिए लिंक
एमजी/एएम/आरकेएस/डीवी
(Visitor Counter : 399